નવસારીમાં જમાલપોર સ્થિત સર્વોદયનગર સોસાયટીમાં રહેતી શીતલ દેસાઈની ઘાતકી હત્યા કરાઈ હતી. આ કેસમાં ગ્રામ્ય પોલીસ મથકના પીઆઈ આર.એસ.ડોડીયાએ ટીમો બનાવી તપાસ હાથ ધરી હતી. એ દરમિયાન એલસીબી પીઆઈ ડી.એન. પટેલ તથા તેમની ટીમે આ શીતલ હત્યા કેસના આરોપીને ઝડપી પાડ્યો હોવાનો ખુલાસો કર્યો હતો. પોલીસે શીતલની હત્યામાં ગીઝર રિપેર કરવા આવનાર નાની ચોવીસીના જયેશ હળપતિની સંડોવણી હોવાનું જાહેર કરી તેની ધરપકડ કરી હતી.